
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul COMUN asupra propunerii legislative privind modificarea Legii nr. 35/2008 pentru alegerea Camerei Deputaţilor şi Senatului, trimis Comisiei pentru administrație publică şi amenajarea teritoriului și Comisiei juridice, de disciplină şi imunităţi cu adresa nr. PLx. 552 din 2 decembrie 2013.
 
    VICEPREŞEDINTE,

   

PREŞEDINTE,                                                                             
    Laurenţiu NISTOR   

    Liviu-Bogdan CIUCĂ

r a p o r t    C O M U N
asupra propunerii legislative privind modificarea Legii nr. 35/2008 pentru alegerea Camerei Deputaţilor şi Senatului
În conformitate cu prevederile art. 95 din Regulamentul Camerei Deputaţilor, republicat, Comisia pentru administrație publică, amenajarea teritoriului și echilibru ecologic și Comisia juridică, de disciplină şi imunităţi au fost sesizate spre dezbatere și avizare, în procedură obişnuită, cu propunerea legislativă privind modificarea Legii nr. 35/2008 pentru alegerea Camerei Deputaţilor şi Senatului, trimis cu adresa nr. PLx.552 din 2 decembrie 2013, înregistrat la Comisia pentru administrație publică şi amenajarea teritoriului cu nr. 4c-6/536 din 2 decembrie 2013 și la Comisia juridică, de disciplină şi imunităţi cu nr. 4c-11/1423 din 2 decembrie 2013.


Senatul, în calitate de primă Cameră sesizată, a respins propunerea legislativă în şedinţa din data de 27 noiembrie 2013.

Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră Decizională.
Consiliul Legislativ a avizat favorabil propunerea legislativă cu observaţii şi propuneri (nr.599 din 20 iunie 2013).

Guvernul României a transmis un punct de vedere, cu nr. 2108 din 8 noiembrie 2013 prin care nu susţine adoptarea iniţiativei legislative.
Propunerea legislativă are ca obiect de reglementare completarea art. 3 din Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare, în scopul limitării numărului de mandate ale parlamentarilor la cel mult două, pentru îmbunătăţirea activităţii parlamentare şi pentru îmbunătăţirea percepţiei populaţiei în legătură cu Parlamentul şi creşterea încrederii în reprezentanţi.
În conformitate cu prevederile art. 61 și art.63 din Regulamentul Camerei Deputaţilor, republicat, Comisia pentru administrație publică şi amenajarea teritoriului a examinat propunerea legislativă în ședința din 11 februarie 2014 și Comisia juridică, de disciplină şi imunităţi a examinat proiectul de lege în şedinţele din 5 februarie 2014.
Din numărul total de 25 membri ai Comisiei pentru administrație publică şi amenajarea teritoriului au participat la ședință 23 deputați.

Din numărul total de 26 membri ai Comisiei juridice, de disciplină şi imunităţi au participat la şedinţă 17 deputaţi. 

În urma dezbaterilor și a opiniilor exprimate, membrii Comisiilor au hotărât, cu majoritate de voturi (3 voturi împotrivă și o abținere), respingerea propunerii legislative privind modificarea Legii nr. 35/2008 pentru alegerea Camerei Deputaţilor şi Senatului, deoarece:
Cu ocazia dezbaterilor s-a constatat că singura limită constituţională în ceea ce priveşte numărul de mandate o reprezintă prevederile art. 81 alin. (4) cu privire la alegerea Preşedintelui, conform cărora nicio persoană nu poate îndeplini funcţia de Preşedinte al României decât pentru cel mult două mandate. Limitarea numărului de mandate pentru senatori şi deputaţi la maximum două ar putea fi interpretată ca o îngrădire a dreptului fundamental de a fi ales, consacrat de art. 37 din Constituţie.

 În raport de obiectul şi conţinutul său, propunerea legislativă face parte din categoria legilor organice.



VICEPREŞEDINTE,             
PREŞEDINTE,
   

                                                                                          
                 Laurenţiu NISTOR   
      Liviu-Bogdan CIUCĂ



     SECRETAR, 

         
SECRETAR,


  Ion-Marcel CIOLACU
    Theodor-Cătălin NICOLESCU
Întocmit:                                                                                                                                                Consilier parlamentar, Alina Tănase                                                                                                Consilier parlamentar, Paul Şerban

